
Manera ta conoci, Gobierno hunto cu Futura a introduci pa e 
aňa escolar 2022 - 2023, e proyecto di Edutech, na unda ta 
duna oportunidad na tur scol, pa bin cu nan mesun proyecto 
innovativo, pa asina por gana materialnan digital pa nan scol. 
Pa e provecto aki Gobierno a pone un suma di 400 mil florin 
disponibel pa reparti den 4 diferente ciclo. 


Un di e scolnan ganado ta Colegio Laura Wernet Paskel cu ta 
sumamente contento di ricibi nan chromebooks y tablets pa 
nan 1ste y 2de klas. Esaki sigur ta un herment cu lo facilita 
e maestronan grandemente na momento di duna les na e 
muchanan. 


Prome Minister Evelyn Wever-Croes, den nomber di Gobierno 
di Aruba ta gradici tur scol cu a participa na e proyecto di Edutech 
durante e ultimo aňa escolar y ta encurasha tur e scolnan cu 
no a participa of gana, pa aplica pa e siguiente aňa escolar, pa 
asina tin e oportunidad pa gana materialnan digital pa nan scol. 
"Educacion ta e fundeshi pa nos pais por prospera, educacion 
ta empodera nos habitantenan y ta fortifica nos comunidad y e 
ta dirigi progreso. Nos sa tambe cu nos mundo ta cambiando 
na un nivel hopi rapido. P'esey e ta hopi importante pa nos 
ekipa nos generacion di hobennan cu e hermentnan necesario 
pa por maneha e retonan y oportunidadnan den e era digital. 
E unico manera cu por garantisa esaki ta door di siňanan e 
habilidadnan di ciglo 21 pa nan por adapta y ta exitoso," Prome 
Minister Wever - Croes a enfatisa. 

* REUNION CU SEŇORA JOCELYNE CROES A 


Prome Minister a reuni cu e directora nobo di Departamento di 
Relacion Exterior di Aruba, Directie Buitenlandse Betrekking 
(DBB), seňora Jocelyne Croes. Prome Minister a indica cu 
actualmente e departamento ta confrontando varios reto, entre 
otro e reorganisacion y scarcedad di empleado. Gobierno lo 
sinta hunto cu e directora nobo y e departamento pa asina yega 
na un solucion pa cu e retonan aki. 


" NEGOCIACION ARUBA Y HULANDA 


Manera ta conoci durante e pandemia di Covid-19, Hulanda a bay di acuerdo pa 
sostene Aruba cu un suma di 916 miyon florin pa atende cu crisis. Mirando cu e debe 
aki lo madura na oktober 2023, Aruba y Hulanda lo mester yega na un acuerdo pa 
mira con lo refinancia e debe aki. Pa yega na un miho solucion pa cu e 
refinanciamento di e debe aki, Aruba y Hulanda ta sigui na mesa. 


* EDUTECH 


Pa loke ta e final di e proyecto di Edutech pa e aňa escolar cu a caba di pasa, 
Prome Minister ta gradici tur e scolnan cu a tuma nan tempo pa participa y bin © 

" DESVELO 
DI E SEYO DI 
ACREDITACI 
ONDI JCI 


Siman pasa a tuma luga e desvelo oficial di e Certificado di e 
"Gold Seal of approval acreditation di Joint Commission 
International (JCI)". E acreditacion aki, no ta algo facil pa haya 
y pesey ta considera un logro grandi pa pais Aruba y pa Imsan. 
Prome Minister ta felicita ImSan pa e logro importante aki. y ta 
gradici Director di ImSan doctor Joel Rajnherc y e team 
completo di ImSan pa nan trabou duro y determinacion cu awe 
e acreditacion aki ta un realidad. 


cu nan proyecto di innovacion. E proyecto aki tabata un exitoso, na 
unda varios scol a logra gana fondo pa asina por cumpra diferente 
materialnan digital, cu lo yuda e docente grandemente na momento di ; 
duna les. Tambe Prome Minister ta felicita tur scol ganador. 


" LAND ACADEMY 


Durante conferencia di prensa di Gobierno, Prome Minister 
Evelyn Wever-Croes hunto cu cu DRH, a elabora riba e 
proyecto di Land Aruba Academy, y a indica cu e proyecto aki 
ta di gran balor pa e empleadonan publico cu ta desea di 
desaroya nan capacidad y conocemento,. Cada empleado por 
haci uzo di e plataforma aki, gratuitamente pa asina 
engrandece y/of mantene nan conocemento "up to par". 
Prome Minister ta encurasha tur empleado publico pa tuma e 
oportunidad aki pa asina yuda bo desaroyo personal y yuda 
nos, hiba pais Aruba dilanti. 

Vuelonan di carga indirecto 
entre Aruba cu Venezuela lo 
ta permiti atrobe bou di cierto 
condicionnan. Cu e maneho 
nobo aki companianan local lo 
ta permiti pa conduci e vuelonan 
via © Corsou, © mientrastanto 
cu vuelonan similar tambe 
por wordo opera door di 
aerolineanan Venezolano. 


E prohibicion actual ta keda 
vigente pa vuelonan directo, 
incluyendo di pasahero, carga y 
vuelonan combina entre Aruba 
y Venezuela. Tambe ta keda 
prohibi vuelo di pasahero cu 
escala na un di tres pais. 


Ministerio di Transporte 
oficialmente a  anuncia e 
maneho nobo pa cu trafico 
aereo di Aruba. E 'Maneho Interino di Trafico' (Interim Beleid 
Luchtvaart) a keda introduci como reaccion na desaroyonan 
reciente den e area di aviacion. Cu e maneho aki ta atende e 
desafionan cu a surgi despues cu Corsou a habri su frontera 
cu Venezuela mientrastanto cu esun di Aruba ta permanece 
cera. 


E condicionnan specifico cu ta conta pa vuelonan di carga 
indirecto a keda estableci den e acuerdo bilateral di aviacion. 
E maneho temporario aki ta establece algun regla cu ta guia 
vuelonan comercial te ora cu frontera cu Venezuela bolbe 
habri. 


E vuelonan aki di Venezuela pa Aruba (of vice versa) cu 
escala na un di tres pais lo ta limita na un frecuencia di tres 
biaha pa siman y lo mester cumpli cu condicionnan stipula pa 
autoridadnan Arubiano of internacional. 

Pa e maneho interino ta necesario cu permisonan comercial 
lo mester wordo otorga mutuamente, conforme e principio 
di reciprocidad. Manera a indica, companianan local lo ta 
permiti pa conduci e vuelonan via Corsou, mientrastanto cu 
vuelonan similar tambe por wordo opera door di aerolineanan 
venezolano. 


Minister di Transporte lo implementa e maneho aki y conforme 
decision di Conseho di Minister di Aruba esaki lo permanece 
na vigor te ora cu frontera cu Venezuela habri di nobo. Pa 
yega na e maneho aki a pidi conseho di Immigracion Aruba, 
Douane Aruba, Directie Scheepvaart, Directie Luchtvaart, 
Directie Buitenlandse Betrekkingen y Ministerio di Asuntonan 
Economico. 


Cu e maneho nobo aki di trafico aereo, gobierno ta sefiala su 
compromiso pa mantene siguridad publico, fomenta practicanan 
responabel di aviacion y yuda stimula nos economia. 

MINISTER MADURO TABATA PRESENTE NA E 
AWARDS NIGHT DI CARNAVAL 69 


Recientemente a tuma luga e Awards Night di Carnaval 69 
organisa pa SMAC na unda cu a otorga e diferente premionan 
na esnan cu a participa y a gana den e diferente categorianan. 
Tabata un anochi colorido yena cu bon vibra caminda cu a 
duna aprecio na e creatividad di tur esnan cu a gana den nan 
respectivo categoria. 


Na e ocasion aki, Minister di Cultura tabata tin e honor di 
entrega e premio pa Banda di Aňa cu tabata tin Tsunami como 
ganador y Grupo di Afia cu a keda pa e grupo TOB. 'Danki 
cu boso a participa, danki pa comparti boso creatividad pa 
haci nos celebracion uno grandi y bunita un biaha mas. Danki 
tambe na Darren van Ommeren, presidente di SMAC, pa su 
determinacion pa mira nos carnaval riba pia, pa trece tur hende 
hunto, pa surpasa e obstaculonan cu tin. Masha danki pa un 
biaha mas haci nos carnaval uno grandi. Minister Maduro a 
finalisa. 


Minister Maduro a duna un danki ta e team completo di SMAC 
pa a organisa e tremendo anochi aki y tambe na esnan presente 
cu a sali ganador den locual ta e exposicion mas grandi di 
Aruba cual ta nos Carnaval. 

RECE MAS TURISTA 


CRUCERO NA ANA 2024 


Aruba su turismo ta pasando den su miho momento, afia 2023 
ta mustra di bay ta un afia record. Pa sigui engrandece nos 
turismo den afia 2024 ta importante pa sera acuerdonan nobo 


cu lineanan crucero. 


Minister di Turismo y Salud Publico sr. Dangui Oduber ta lidera 
e delegacion di Aruba cu ta consisti di ministerio di turismo, 
Aruba Ports Authority (APA) N.V. y Aruba Tourism Authority. 
Diamars e delegacion di Aruba tawata tin un bon reunion 
cu ehecutivonan di Royal Caribbean Cruises (RCC). Nan a 
comparti noticia hopi positivo cu e delegacion di Aruba. 

Den e reunion aki RCC a duna di conoce cu den aña 2023 nan 
lo trece un total di 300 mil turista crucero Aruba. Tambe nan a 
laga sa cu pa aña 2024 nan lo trece 340 mil turista crucero pa 
Aruba. E ta un aumento hopi substancial. 


Esaki ta demostra e confiansa cu RCC tin den Aruba. Esaki 
sigur ta mustra tambe e demanda cu tin pa Aruba como 
destinacion crucero. Minister Oduber ta premira cu aña 2024 
ta bay bira un bon aña pa Aruba su turismo. 


MINISTER ROCCO TJON: 


Ayera merdia, durante noticiero riba canal 88.9, a 
travez di e programa Enfoke, Patrick Paskel a bolbe 
menciona cu mi persona tawata sospechoso y a wordo 
deteni door di landsrecherche tempo cu mi tawata 
eherce mi funcion den Cuerpo Policial. E biaha aki a 
referi na un caso specifico y a menciona nombernan di 
Agentenan Policial cu tawata envolvi. 


Na prome luga mi kier bisa cu durante mi carera, 
trahando pa 17 afia den Husticia, mi a traha na 
diferente departamento den Cuerpo Policial y tambe 
mi a traha como director di KIA. Den mi funcion como 
hefe di e diferente departamentonan y como director 
di KIA mi a duna na diferente ocacion declaracion na 
Landsrecherche y na BIV den diferente caso. 


Por medio di e comunicado aki, mi ta BOLBE desmenti 
rotundamente tur cos cu a wordo treci padilanti, 
durante e programa "Enfoke", cu mi persona NUNCA 
a participa, tawata sospechoso of a ser deteni den 


Beo 8— = 
MINISTER 


ningun caso cu nan a trece pa dilanti. Ni den e caso cu 
a wordo treci pa dilanti den nan programa di diamars, 
ni den e caso cu nan a trece pa dilanti ayera. Mi nunca 
tawata deteni na Landsrecherche, sigur no pasobra mi 
no tawata integro den mi funcion anterior. 


Por ultimo mi kier bisa cu e documentonan cu ta ser 
referi na dje y cu a ser mustra den nan programa di 
ayera, ta documentonan di e caso di mi prome yiu. 
Documentonan cu mi mes a publica riba mi pagina di 
facebook y a comparti cu Parlamento despues cu mi 
a huramenta como Minister di Husticia y Asuntonan 
Social. 


Ta trata un biaha mas di mentiranan indignante, 
pa es motibo, un keho penal ya caba a ser entrega 
debidamente en contra di esaki. Adicionalmente mi 
por agrega cu pasonan legal (civil) tambe lo ser tuma. 

Dienst Publieke Scholen (DPS) tabata e unico 
“schoolbestuur" cu no tabatin un sistema di data. 
Durante aňa 2023, tur sistema lo ta conecta via cloud. 
Unabes cu DPS tin tur 20 scol conecta riba e sistema, 
por tuma decision a traves di data. Tambe, lo conecta 
tur 20 scol di DPS cu Departamento di Enseňansa via 
"interface". 


Despues di esaki, ta prepara pa e siguiente stap, 
cu ta pa entrega e data di tur "schoolbestuur" na 
Departamento di Ensefiansa pa asina tur 85 scol di 
Aruba ta riba un solo sistema. Esaki sigur lo yuda y 
facilita Gobierno di Aruba pa tuma decision den futuro 
a traves di data. Minister Endy Croes a felicita e team 
di DPS. Un team chikito pa atende cu tanto problema, 
pero sigur a haci hopi pa e desaroyo di DPS. 


Recientemente, Minister di Ensefiansa y Deporte Endy Croes 
a papia tocante e asuntonan di werkster di Stichting Katholiek 
Onderwijs Aruba (SKOA) y Dienst Publieke Scholen (DPS). Pa 
loke ta trata werkster di SKOA, ta un asunto cu tin varios afia 
caba andando. Minister Endy Croes a indica cu a trata di bin cu 
diferente solucion pa e caso aki, pero a laga esaki den man di 
hues. A base di veredicto di hues, tin cu cobra via "exploitatie" 
y no den un salario normal. 


Pa loke ta trata werkster di DPS, Minister Endy Croes ta en 
espera di un conseho di Departamento di Recurso Humano 
(DRH). Desde 4 di januari 2023, tabatin varios reunion tocante 
e tema aki, pa motibo cu humanitariamente DPS tin algun 

werkster cu tin un afia di contract. Esaki ta un preocupacion pa 
nan cada afia, unda cu cada afia mester renoba nan contract. 
Minister Endy Croes a expresa cu e no ta haya e situacion 
aki husto, mirando cu nan no tin un trabou fiho y no por haci 
prestamo pa cas of auto. 


Tambe, tin un otro grupo di werkster cu ta trahando "losse 
uren". Nan ta cobra pa e oranan cu nan ta traha. Pues, como 
cu den e luna di juli nan no ta traha, nan no ta cobra tampoco. 
Minister Endy Croes a indica cu e ta compronde nan dolor y pa 
e motibo aki a pidi DRH un conseho pa remedia e asunto aki 
mas pronto posibel. 

EMBAHADORA DI INDIA A BISHITA 
MINISTER THIJSEN 


Embahadora di India na Hulanda Reenat Sandhu a 
haci un bishita na Minister Plenipotenciario mr. Ady 
Thijsen. 


Na prome instante e bishita tabata uno pa cera conoci | 
cu otro. Durante di e combersacion den oficina di 


Minister Thijsen a papia riba diferenten topiconan cu 
pa tanto Aruba como India ta importante. 


Tambe embahadora Reenat Sandhu a informa 
Minister Thijsen — cu mirando cu e ta embahador pa 
Reino Hulandes — elo bishita e otro partinan di Reino 
Hulanda. Su bishita oficial na Aruba lo tuma lugar e 
luna aki. 


Minister Thijsen a gradici embahadora Reenat 
Sandhu pa e combersacion na antesala di su bishita 
na Aruba y a bisa di ta spera cu e bishita aki ta uno 
exitoso y fortalece e lasonan entre India y Aruba. 


Reenat Sandhu a keda apunta como embahadora di 
India na Hulanda desde April 2022. 

Gobierno di Aruba 


Union ta importante pa cualkier sociedad pasobra 
e ta e base di forsa, poder, guia, curashi y 
desaroyo. Union ta provee un fuente constante di 
motivacion positivo y e ta e vinculo pa logronan 
grandi. Esey ta loke Aruba a demostra, den union 
y cu positivismo a logra recuperacion despues di 
varios crisis tras di otro. 


2023. ANA DI UNION Y POSITIVISMO! 


